Sagen drejer sig om forældremyndighed, bopæl og samvær
Ret: Retten i Odense (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I ODENSE
DOM

afsagt den 22. februar 2021

Sagen er behandlet for lukkede døre.

Sag BS-37746/2020-ODE

Mor
(beskikket advokat Birgitte Bjørn)

mod

Far
(advokat Pernille Bergholt Buhl)

Denne afgørelse er truffet af Dommer.

Sagens baggrund og parternes påstande

Familieretshuset har den 28. september 2020 indbragt sagen for retten.

Sagsøgeren, Mor, har nedlagt følgende påstande:

Principalt:
Den fælles forældremyndighed over Barn, Født, ophæves, og
forældremyndigheden tillægges sagsøgeren.

Sagsøgte, Far, har samvær med Barn fra fredag i lige uger til mandag i ulige uger
samt i ferier og helligdage, jf. bilag 1.

Subsidiært:
Parterne har fortsat fælles forældremyndighed over Barn, og Barn har



/

2

fortsat bopæl hos sagsøgeren.

Sagsøgte har samvær med Barn fra fredag i lige uger til mandag i ulige uger samt
i ferier og helligdage, jf. bilag 1.

Mere subsidiært:
Parterne har fortsat fælles forældremyndighed over Barn, og Barn har fortsat
bopæl hos sagsøgeren.

Sagsøgte har samvær med Barn fra fredag i lige uger til onsdag i ulige uger samt i
ferier og helligdage, jf. bilag 2.

Sagsøgte, Far, har nedlagt følgende påstande:

Forældremyndighed:

Principalt:
Frifindelse, så der fortsat er fælles forældremyndighed over Barn, Født.

Subsidiært:
Måtte retten komme frem til at der er grundlag for ophævelse af den fælles for-
ældremyndighed, skal denne tillægges sagsøgte.

Bopæl og samvær:

Hvis fortsat fælles forældremyndighed skal Barn have bopæl hos sagsøgte, og
sagsøgeren skal have samvær med Barn i en 7/7-ordning, jf. bilag A.

Måtte retten komme frem til at Barn fortsat skal have bopæl hos sagsøgeren, skal
sagsøgte have samvær med Barn i en 7/7-ordning, jf. bilag B.

Retten anmodes om at træffe bestemmelse om, at afgørelsen om samvær først kan
fuldbyrdes, når afgørelsen om bopæl kan fuldbyrdes.

Oplysningerne i sagen

Psykolog Person har som børnesagkyndig deltaget i hovedfor-handlingen.

Dommen indeholder ikke en fuldstændig sagsfremstilling, jf. retsplejelovens §
218 a.



/

3

Parterne har fælles forældremyndighed i henhold til lovgivningen.

Sagsøgeren har haft fri proces under sagen.

Det fremgår af sagen oplysninger, at parterne den 8. juni 2018 indgik en
samværsaftale vedrørende fællesbarnet Barn, hvorefter Barn skal have
weekendsamvær med sin far hver anden uge i lige uger fra fre-dag kl. 15.00 med
afhentning i institution til mandag kl. enten 8.30 eller 15.30. Hverdagssamværet
blev aftalt til hver anden uge i ulige uger fra onsdag kl. 15.00 med afhentning i
institution til fredag enten kl. 8.30 eller 15.30.

På grund af uenighed om samværet, var parterne den 11. november 209 i Fami-
lieretten, hvor Far påstod samværet gennemført, mens Mor påstod, at samværet
ikke skulle fuldbyrdes. Familieret-ten bestemte, at Barn skulle udleveres til
samvær.

Efter en indberetning fra Mor om bekymring for, at Barn blev udsat for vold af sin
far, traf Kommune den 14. november 2019 afgørel-se om, at der ikke var grundlag
for særlig støtte til Barn, og der var ikke grundlag for at udarbejde en Børnefaglig
undersøgelse.

Fyns Politi meddelte den 27. november 2019 Far, at politiet havde opgivet
sigtelsen mod ham for at have begået vold mod Mor den 4. november 2019.

Da Mor ikke udleverede Barn til samvær, traf Familieretten den 29. november
2019 afgørelse om, at Barn skal udleveres til samvær med Far. Der blev endvidere
truffet afgørelse om tvangsbø-der, såfremt Barn ikke udleveres til samvær.

Efter at Mor havde ansøgte Familieretshuset om midlertidig ophæ-velse af
samværet mellem Barn og Far, traf Famili-eretshuset den 11. december 2019
afgørelse om, at samværet ikke ophæves mid-lertidigt.

Mor indbragte afgørelsen for Familieretten, der den 6. februar 2020 afsagde dom
om, at samværet ikke ophæves midlertidigt.

Fyns Politi meddelte den 3. marts 2020 Far, at politiet havde opgi-vet sigtelsen
mod ham for at have begået vold mod Barn den 24. december 2019.



/

4

På baggrund af en indberetning fra Lægerne på Vej om, at Mor havde henvendt
sig til lægehuset med Barn, der havde blå mærker på benene, der angaves at
skyldes, at hans far havde haft fat i ham, besluttede Kommune den 6. januar 2020
at udarbejde en Børnefaglig undersøgelse jf. servicelovens § 50.

Institution har foretaget undersøgelse af Barn og har ud-arbejdet afsluttende notat
af 31. marts 2020. Det fremgår blandt andet heraf, at det er bekymrende, at Barn
er så vedholdende i forhold til, at han helst vil bo for sig selv, og at han ikke kan
nævne noget rart, som han kan lave sammen med sine forældre.

Kommune har foretaget en Børnefaglig undersøgelse, og der foreligger erklæring
herom af 20. april 2020. Det fremgår blandt andet heraf, at børneha-ven ser Barn i
en høj grad af mistrivsel og generelt stress. Der er beskrevet en meget høj grad af
adfærdsmæssige vanskeligheder og hyperaktivitets-og
koncentrationsvanskeligheder. Der henvises i øvrigt til erklæringen.

På baggrund af ovennævnte erklæring, er der den 17. december 2020 iværksat en
handleplan for Barn og hans forældre. Det fremgår blandt andet heraf:

” 3. Faglig vurdering – overført fra den børnefaglige undersøgelse

Ud fra ovenstående børnefaglige undersøgelse vurderes Barn for at være omfattet
af målgruppen af Børn og unge som har behov for særlig støtte, jf. Lov om Social
service § 52.

Forældrenes konfliktniveau er nu blevet så invaderende i deres liv, at det påvirker
Barn og hans muligheder for en sund udvikling fremadrettet. Det vurderes, at det
høje konfliktniveau, som er mellem forældrene skal mindskes og at der skal støtte
til begge forældre i hvordan de støtter Barn, bedst muligt for at han kan trives og
udvikle sig på en sund måde fremadrettet. Han er i fare for at komme ind i en
fejludvikling, hvor gode potentialer ikke kan udfolde sig. Der skal sikres, at Barn
har mulighed for at vokse op i rolige og stabile rammer. Det gælder ligeledes på
det følelsesmæssige plan, hvor der skal arbejdes med Barn’ oplevelse af at have
voksne omkring ham, som er i stand til følelsesmæssigt at afstemme ham, og som
han er tryg ved. For at sikre en posi-tiv udvikling vurderes det, at Barn skal møde
modne voksne omsorgspersoner, der er i stand til på empatisk vis at tage hans
perspektiv og være en sikker base for ham. Både i forhold til at han ikke udsættes
for voldsom adfærd, men også for at sikre, at han oplever sig set, hørt og forstået.
Det indbefatter ligeledes, at der arbejdes med hans tryghed og tillid til at turde
fortælle, hvordan han har det uden at skulle tage hensyn til den ene el-ler anden
forælder.”



/

5

Virksomhed har afgivet udtalelse den 24. november 2020, der er en opdatering af
familiebehandling for Barn og hans forældre. Det fremgår blandt andet her-af, at
begge forældre samarbejder og opleves interesseret i Barns’ bedste. Gennem
perioden har begge forældre vist nysgerrighed og vilje til at fokus har været
”Barns bedste” og med mindre konflikter mellem hans forældre. Det fremgår dog
også, at parterne står hvert sit sted, både omkring tanker for hvor-dan deres
samarbejde skal være, men også i forhold til deres personlige ståsted i forhold til
samarbejdet.

Forklaringer

Der er afgivet forklaring af Mor og Far.

Forklaringerne fremgår af retsbogen for den 8. februar 2021.

Rettens begrundelse og resultat

Det fremgår af forældreansvarslovens § 11, at den fælles forældremyndighed kun
kan ophæves, hvis der er holdepunkter for at antage, at forældrene ikke kan
samarbejde om barnets forhold til bedste for barnet. Bestemmelsen fastslår det
grundlæggende princip, at et barn har ret til to forældre, der skal tage fælles
ansvar for barnet, også selvom de ikke lever sammen.

Det fremgår af sagens oplysninger, at parterne har problemer med at samarbej-de
om Barn, men der er ikke oplyst om konkret uenighed om vigtige beslut-ninger.
Retten finder, at det må antages, at parterne med professionel hjælp vil kunne
komme til at samarbejde om Barn. Dette støttes af Virksomheds udtalel-se af den
24. november 2020, der indeholder en opdatering på familiebehandlin-gen for
Barn og hans forældre. Det fremgår heraf, at begge parter giver ud-tryk for, at de
gerne vil samarbejde om Barn.

På den baggrund finder retten, at der ikke er påvist konkrete holdepunkter for at
antage, at forældrene ikke vil kunne samarbejde om Barns forhold til Barns
bedste, jf. forældreansvarslovens § 11, 2. pkt., jf. § 4. Der er derfor ikke grundlag
for at ophæve den fælles forældremyn-dighed.

Det fremgår af sagens oplysninger, at parterne flyttede fra hinanden i januar 2017,
da Barn var 10 måneder. Mor fraflyttede den fælles bopæl, og Barn fik bopæl hos
hende. Da de ikke kunne blive enige om en samværsordning, blev der i
Statsforvaltningen indgået en samværsaftale den 8. juni 2018.



/

6

Som det fremgår af ovenstående redegørelse over det efterfølgende forløb, har
parterne ikke kunnet samarbejde om samværet, hvilket har medført, at Barn ikke
er tryg og mistrives.

Det er oplyst, at Mor efter samlivsophævelsen har boet 4 forskellige steder,
ligesom hun i en periode har været på krisecenter. Det fremgår endvide-re, at hun
gentagne gange har anmeldt Far for vold og har forsøgt at få samværet ophævet.
Det har også flere gange været nødvendigt for Far at henvende sig til familieretten
for at få samvær med Barn.

Henset hertil finder retten, at det vil være bedst for Barn at have bopæl hos Far,
idet retten finder, at det må anta-ges, at han vil være bedst til at formidle
samarbejdet om samværet med Barn, jf. forældreansvarslovens § 4 og § 17.

Efter en samlet vurdering af barnets forhold, herunder at det nuværende samvær
medfører mange skift for Barn, finder retten, at Barn skal have samvær med Mor,
jf. forældreansvarslovens § 19 og § 21, som nedenfor bestemt.

T H I  K E N D E S  F O R  R E T :

Mor og Far skal fortsat have fælles foræl-dremyndighed over Barn, Født.

Barn skal have bopæl hos Far.

Barn skal have samvær med Mor på følgende måde:

Weekend/hverdagssamvær:
Mor har samvær med Barn fra fredag i ulige uger med afhentning i børne-
have/skole til fredag i lige uger med aflevering i børnehave/skole.

Vinterferie:
Mor har ikke samvær i Vinterferie. Mors samvær bortfalder perioden fredag i uge
6 til mandag i uge 8. Mors løbende samvær begynder først mandag i uge 8 med
afhentning i skole.

Påske:
Følger samværsordningen således, at hvis mors samvær ligger i weekenden
Palmesøndag, starter det fredag før Palmesøndag fra børnehave/skole, og slut-ter
onsdag før



/

7

Skærtorsdag:
kl. 12.00, hvor far afhenter hos mor.

Falder mors samvær i påskehelligdagene, starter mors samvær onsdag før
Skærtorsdag kl. 12.00 med afhentning hos far og slutter fredag i ugen efter med
aflevering i børnehave/skole.

Sommerferie:
Mor har ret til samvær 3 uger i sommerferien, fordelt med 2 ugers sammenhæn-
gende ferie og en enkeltstående uge. Sommerferiesamværet løber fra fredag kl.
12.00 til fredag kl. 12.00 med afhentning/aflevering hos den anden forælder.

Placering skal ske, således at den anden forældre også har mulighed for 2 sam-
menhængende uger i sommerferien.

Far vælger først i lige år senest den 1.1.

Mor vælger først i ulige år senest den 1.1.

Parternes almindelige weekend- og hverdagssamvær bortfalder i skolernes
sommerferien.

Den, der har ret til at vælge først, giver skriftligt den anden besked senest den 1.
januar. Er retten ikke udnyttet, overgår retten herefter til den anden, der heref-ter
giver skriftlig meddelelse senest den 1. februar. Den som vælger sidst, skal senest
give besked den 1. marts.

Efterårsferie:
Følger samværsordningen dog således, at samværet forlænges til mandag i uge 43,
hvor mor afleverer i børnehave/skolen.

Julesamvær:
Mor har i ulige år 1. halvdel af juleferien fra sidste børnehave-/skoledag før jule-
ferien med afhentning i børnehave/skolen til den 27.12, hvor far henter Barn hos
mor kl. 12.00.

Mor har i lige år 2. halvdel af juleferien fra den 27.12., hvor mor henter Barn hos
far kl. 12.00 til første børnehave/skoledag efter nytår med aflevering i bør-
nehave/skolen. Derefter overgår parterne til den almindelige samværsordning.

Det almindelige weekend- og hverdagssamvær bortfalder således i jule- og
nytårsferie.



/

8

Ingen af parterne betaler sagsomkostninger til den anden part eller til statskas-sen.



/

 




/